Raguvėlės geležinkelio stotis

Raguvėlės geležinkelio stotis – siaurojo geležinkelio stotis Naujosios Raguvėlės kaime, 4 km į šiaurės rytus nuo Raguvėlės bažnytkaimio, prie Panevėžio–Rubikių siaurojo geležinkelio. Stoties pastatų kompleksas – kultūros paminklas (unikalus Nr. ), jam priklauso pagrindinis namas, prekių sandėlis su rampa, vandens bokštas, hidrokolonėlė, dirbtuvės. Stotyje išlikę seniausi ruožo bėgiai „Cammells Sheffield Toughened Steel 4MO 1878 FO“, pagaminti Šefilde (Anglijoje).

 Istorija 

XIX a. pabaigoje nutiestas Panevėžio–Pastovių geležinkelis, 1899 m. pastatyta Raguvėlės stotis, kuri oficialiai atidaryta 1901 m. Prie stoties pastatytas 20 m³ talpos vandens bokštas.

XX a. pabaigoje stotis uždaryta, 1996 m. stoties kompleksas paskelbtas kultūros paminklu. Įmonės „Aukštaitijos siaurasis geležinkelis“ ir Panevėžio rajono savivaldybės pastangomis už 162 tūkst. eurų stoties kompleksas atnaujintas – sutvarkyta aplinka prie tvenkinio, įrengtas paplūdimys, pavėsinė, sutvarkytas vandens bokštas. Atnaujintas kompleksas 2025 m. lapkritį pristatytas visuomenei, atidaryta nuotraukų paroda „Siaurukui – 125-eri metai“.Atnaujintas žinomas turistinis objektas Aukštaitijoje: tikisi, kad taps traukos centru. 2025-11-13, Delfi.lt (tikrinta 2025-11-14).

 Šaltiniai 

Kategorija:Panevėžio rajono savivaldybės geležinkelio stotys
Kategorija:Lietuvos siaurųjų geležinkelių stotys
Kategorija:Lietuvos kultūros vertybės: geležinkelio stotys